
ГР. БУРГАС


ДОКЛАДНА ЗАПИСКА
от Димитър Николов
Кмет на Община Бургас

Относно: Отдаване под наем за срок от 5 (пет) години на част от недвижим имот – публична общинска собственост, представляващ самостоятелно обособен обект – помещение (кабинет за творческа дейност), разположено в сутерена на сградата на Летен театър – гр. Бургас, чрез провеждане на публичен търг с тайно наддаване, за звукозаписно студио
	       
УВАЖАЕМИ  ОБЩИНСКИ СЪВЕТНИЦИ,
	
[bookmark: _GoBack]В Община Бургас е постъпило заявление вх. №63-00-309/29.05.2023 г. от Сдружение с нестопанска цел за осъществяване на общественополезна дейност „Мюзик Бейкъри“, ЕИК 207391361, със седалище и адрес на управление: гр. Бургас, ул. „Стефан Стамболов“ №26, вх.1, ет. 3, ап. 5, представлявано от председателя на сдружението – Р. Проданов, с искане за предоставяне под наем на помещение (бивша дърводелна) в сградата на Летен театър -  гр. Бургас, за обособяване на звукозаписно студио.
Община Бургас е собственик на двуетажна масивна сграда - Летен театър – гр. Бургас, отразена с идентификатор 07079.618.6.2 в КККР на гр. Бургас, със застроена площ 668 кв.м, предназначение: сграда за култура и изкуство, състояща се от: сутерен, първи етаж и втори етаж, актувана с Акт №10000/07.07.2022 г. за публична общинска собственост.
С решение на Общински съвет – Бургас, прието по точка 27.2 от дневния ред на проведеното на 28.02.2008 г. заседание (Протокол №6), е създадено Общинско предприятие (ОП) „Летен театър, фестивали и концерти“, което е специализирано звено на Община Бургас за поддържане и управление на имота на Летен театър – гр. Бургас и др.
Исканото от сдружение „Мюзик Бейкъри“ помещение е с площ 61 кв.м и е разположено в северозападната част на сутерена на сградата на Летен театър – гр. Бургас, при граници: север – външен зид, изток – коридор, юг – складове, запад – външен зид, като видно от становище рег. №65-00-121/12.07.2023 г. на Община Бургас от директора на ОП „Летен театър, фестивали и концерти“ същото не е необходимо за нуждите на предприятието и отдаването му под наем няма да пречи на дейността, за която е предназначена сградата на Летен театър – гр. Бургас.
Съгласно чл. 14, ал. 7 от Закона за общинската собственост и чл. 14 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, части от имоти - публична общинска собственост, които са предоставени за управление по реда на чл. 12 от Закона за общинската собственост, могат да се отдават под наем, при условие че не се възпрепятства осъществяването на дейностите, за които съответният имот е предоставен за управление.
Съгласно Приложение №7 за размера на базисните наемни цени за 2023 г. към Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, е определен размерът на месечния наем за отдаване под наем на визираното помещение, както следва: 61 кв.м (площ) х 1,70 лв/кв.м (базисна наемна цена за ателиета и кабинети за творческа дейност, без ДДС) х 0,9 (корекционен коефициент за състояние и предназначение на обекта) х 1,4 (корекционен коефициент за зона) = 130,66 лева, без ДДС.
Имотът не е включен в т. 1. „Нежилищни помещения/обекти за отдаване под наем“ на раздел IV. „Общински нежилищни имоти за отдаване под наем, чрез провеждане на публично оповестен търг/конкурс“ от приетата от Общински съвет – Бургас Програма за управление и разпореждане с общинската собственост на Община Бургас за 2023 г., поради което същата следва да бъде допълнена.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р  Е  Ш  Е  Н  И  Е:

I. Допълва Програмата за управление и разпореждане с общинската собственост на Община Бургас за 2023 г. в раздел IV. „Общински  нежилищни имоти за отдаване под наем, чрез провеждане на публично оповестен търг/конкурс“, т. 1. „Нежилищни помещения/обекти за отдаване под наем“ със следния имот: обособен обект в сградата на Летен театър  - гр. Бургас - кабинет за творческа дейност (звукозаписно студио). 
II. Да се отдаде под наем за срок от 5 (пет) години, чрез провеждане на  публичен търг с тайно наддаване, част от недвижим, нежилищен имот – публична общинска собственост, представляваща самостоятелно обособен обект – помещение (кабинет за творческа дейност), с площ 61 кв.м, разположено в северозападната част на сутерена в сградата на Летен театър – гр. Бургас, находяща се в Приморски парк – гр. Бургас, отразена с идентификатор 07079.618.6.2 в КККР на гр. Бургас, актувана с Акт №10000/07.07.2022 г. за публична общинска собственост, при граници на обекта: север – външен зид, изток – коридор, юг – складове, запад – външен зид, чрез провеждане на  публичен търг с тайно наддаване, за звукозаписно студио, с начална тръжна месечна наемна цена в размер на 130,66 (сто и тридесет лева и шестдесет и шест стотинки) лева, без ДДС.
 Приложение: Заявление вх. №63-00-309/29.05.2023 г. в Община Бургас; Акт №10000/07.07.2022 г. за публична общинска собственост; Схема-разпределение на сутерена на сградата на Летен театър – гр. Бургас; Становище рег. №65-00-121/12.07.2023 г. на Община Бургас от директора на ОП „Летен театър, фестивали и концерти“; Скица на сграда №15-1411594-05.12.2022 г., издадена от СГКК – гр. Бургас. 

